รายชื่อนกที่พบในประเทศไทย

ไฟล์:Lophura_diardi_-Florida,_USA_-captive-8a.jpg|thumb|right|ไก่ฟ้าพญาลอนกประจำชาติของประเทศไทย
นกในประเทศไทยมีทั้งหมด 1,106 ชนิด จากรายงานปี 2567 โดยในจำนวนนั้นมี 2 ชนิดเป็นนกถิ่นเดียว, 7 ชนิดที่มนุษย์นำเข้ามา, กว่า 100 ชนิดพบเห็นได้ยากหรือเป็นนกพลัดหลง และ 8 ชนิดที่สูญพันธุ์ไปจากธรรมชาติในประเทศไทยแล้ว และอีกราว 72 ชนิดที่ถูกคุกคามทั่วโลก
นกในประเทศไทยส่วนใหญ่เป็นนกที่พบได้ทั่วไปในเขตนิเวศอินโดมาลายา ซึ่งมีความเชื่อมโยงกับอนุทวีปอินเดียทางตะวันตก และโดยเฉพาะอย่างยิ่งในภาคใต้ของประเทศไทยมีความใกล้เคียงกับสัตวชาติในภูมิภาคซุนดาทางตะวันออกเฉียงใต้ ภูเขาในภาคเหนือเป็นชายขอบของที่ราบสูงทิเบต กล่าวคือไม่ได้อยู่ในที่ราบสูงโดยตรงแต่เป็นพื้นที่ที่เชื่อมโยงกันทางภูมิประเทศหรือธรณีวิทยา ซึ่งเป็นที่อยู่อาศัยของนกภูเขาหลากชนิด และในฤดูหนาว นกอพยพจากเขตนิเวศพาลีอาร์กติกตะวันออกและเทือกเขาหิมาลัยจะเข้ามาเพิ่มความหลากหลายของประชากรนกในพื้นที่อีกด้วย และเนื่องจากที่ตั้งของประเทศไทยเชื่อมต่อกับประเทศเพื่อนบ้านจึงอธิบายได้ว่าทำไมประเทศไทยจึงมีจำนวนนกถิ่นเดียวค่อนข้างน้อย โดยนกสวยงามอย่างนกเจ้าฟ้าหญิงสิรินธรซึ่งเป็นนกถิ่นเดียวอาจสูญพันธุ์ไปแล้ว
ใน พ.ศ. 2543 มีการประมาณว่านกประจำถิ่น 159 ชนิดและนกอพยพ 23 ชนิดกำลังถูกคุกคามจนใกล้สูญพันธุ์หรือเสี่ยงต่อการสูญพันธุ์จากการทำลายป่า การลักลอบตัดไม้อย่างผิดกฎหมาย การล่าสัตว์และการทำลายถิ่นฐานธรรมชาติ โดยเฉพาะในที่ราบลุ่ม ชนิดที่ได้รับผลกระทบมากที่สุดเป็นนกน้ำขนาดใหญ่ที่อาศัยอยู่ในพื้นที่ชุ่มน้ำซึ่งส่วนใหญ่ได้กลายเป็นพื้นที่เกษตรกรรมและชนิดที่อาศัยอยู่ในป่าที่ซึ่งมีการทำลายป่าเพื่อการเกษตรและการค้าทำให้สูญเสียพื้นที่ป่าหรือกลายเป็นป่าเสื่อมโทรม
การจัดจำแนกทางอนุกรมวิธาน (การจัดลำดับของอันดับ วงศ์ และชนิด) และการตั้งชื่อ (ทั้งชื่อสามัญภาษาอังกฤษและชื่อวิทยาศาสตร์) ในรายการนี้ อ้างอิงจากหนังสือ The Clements Checklist of Birds of the World ฉบับปี 2565 ส่วนการระบุสถานะว่าเป็นนกพลัดหลง นำเข้า หรือสูญพันธุ์ไปจากพื้นที่ รวมถึงสถานะประชากรในระดับสากล เช่น "ใกล้สูญพันธุ์ขั้นวิกฤต" อ้างอิงจาก Bird Checklists of the World สำหรับสถานะของนกในประเทศไทย เช่น "นกอพยพในฤดูหนาว" อ้างอิงจากผลงานของเลขากุลและราวด์ (2534) สำหรับชนิดที่ไม่มีการระบุสถานะไว้หมายถึงเป็นนกประจำถิ่นหรือพบได้บางส่วนเป็นประจำและไม่ใช่นกหายาก
บางชนิดไม่มีชื่อสามัญในภาษาไทย สำหรับชนิดเหล่านี้ในแนวของ "ชื่อ" จะเว้นว่างไว้
__NOTOC__
nonum=YES

**เป็ดและห่าน**
อันดับ: Anseriformes วงศ์: Anatidae
นกในวงศ์นี้ประกอบไปด้วยเป็ด ห่าน และหงส์ มีพังผืดที่เท้า ปากแบน ขนเคลือบด้วยไขมันกันน้ำได้ดี มี 131 ชนิดทั่วโลก พบ 25 ชนิดในประเทศไทย
เป็ดคับแคเพศผู้

**ไก่ฟ้า นกกระทา และนกคุ่ม**
อันดับ: Galliformes วงศ์: Phasianidae
ไก่ฟ้า นกกระทา และนกคุ่มเป็นนกหากินบนพื้นดิน มีขนาดเล็กถึงใหญ่ ปีกสั้น มี 156 ชนิดทั่วโลก พบ 26 ชนิดในประเทศไทย
นกแว่นสีน้ำตาลใกล้สูญพันธุ์จากการทำลายป่า

**นกฟลามิงโก**
อันดับ: Phoenicopteriformes วงศ์: Phoenicopteridae
นกฟลามิงโก เป็นนกลุยน้ำที่ชอบอยู่เป็นกลุ่มปกติจะมีขนาดส่วนสูง 0.9−1.5 เมตร พบในซีกโลกตะวันตก และตะวันออก นกฟลามิงโกกรองกินสิ่งมีชีวิตในน้ำเป็นอาหาร จำพวกที่มีเปลือก เช่น ไรน้ำ ลูกกุ้ง แพลงตอน และสาหร่ายบางชนิด มีจะงอยปากรูปทรงเป็นพิเศษที่เป็นเอกลักษณ์เพื่อใช้สำหรับ แยกโคลน และตะกอน ออกจากอาหาร
นกฟลามิงโกใหญ่ 

**นกเป็ดผี**
อันดับ: Podicipediformes วงศ์: Podicipedidae
นกเป็ดผีเป็นนกน้ำขนาดเล็กถึงขนาดกลาง ปกติจะพบในแหล่งน้ำจืด แต่บ่อยครั้งก็พบในทะเลในช่วงฤดูอพยพและฤดูหนาว นิ้วเท้าแผ่เป็นครีบแต่ไม่ติดกันเป็นพังผืดสามารถว่ายและดำน้ำได้ดีเยี่ยม มี 20 ชนิดทั่วโลก แต่นกเป็ดผีอเลโอทรา (Alaotra Grebe) อาจสูญพันธุ์ไปแล้ว ในประเทศไทยพบเพียง 3 ชนิด
นกเป็ดผีเล็กในชุดขนนอกฤดูผสมพันธุ์

**นกพิราบและนกเขา**
อันดับ: Columbiformes วงศ์: Columbidae
นกพิราบและนกเขาเป็นนกลำตัวอวบ คอสั้น ปากเรียวสั้น มีแผ่นเนื้อที่โคนปาก มี 308 ชนิดทั่วโลก พบ 28 ชนิดในประเทศไทย
นกลุมพูขาวนกประจำถิ่นในป่าชายหาด

**นกคัคคู**
อันดับ: Cuculiformes วงศ์: Cuculidae
นกคัคคูเป็นนกขนาดเล็กถึงค่อนข้างใหญ่ ลำตัวเพรียว หางยาว ชอบวางไข่ใส่รังนกอื่นเพื่อให้เลี้ยงดูลูกแทน มี 138 ชนิดทั่วโลก พบ 31 ชนิดในประเทศไทย
นกกะปูดใหญ่

**นกปากกบ**
อันดับ: Caprimulgiformes วงศ์: Podargidae
นกปากกบเป็นนกหากินกลางคืนเป็นญาติกับนกตบยุง ปากกว้างแบน กินแมลงเป็นอาหาร มี 12 ชนิดทั่วโลก พบ 4 ชนิดในประเทศไทย
นกปากกบลายดำ

**นกตบยุง**
อันดับ: Caprimulgiformes วงศ์: Caprimulgidae
นกตบยุงเป็นนกขนาดกลาง หากินกลางคืน มีปีกยาวเรียว ขาสั้น เท้าเล็ก ขนนุ่มพรางตัวได้ดี มี 86 ชนิดทั่วโลก พบ 6 ชนิดในประเทศไทย
นกตบยุงหางยาวนกประจำถิ่น

**นกแอ่น**
อันดับ: Apodiformes วงศ์: Apodidae
นกแอ่นเป็นนกหากินกลางอากาศขนาดเล็ก ขาสั้น ปีกยาวโค้งคล้ายเคียว มี 98 ชนิดทั่วโลกพบ 14 ชนิดในประเทศไทย
นกแอ่นบ้านนกประจำถิ่น

**นกแอ่นฟ้า**
อันดับ: Apodiformes วงศ์: Hemiprocnidae
นกแอ่นฟ้าเป็นนกหากินในอากาศ เป็นญาติใกล้ชิดกับนกแอ่น มีหงอนบริเวณศีรษะ ลำตัวเพรียว ปีกและหางยาว มี 4 ชนิดทั่วโลก พบ 3 ชนิดในประเทศไทย
นกแอ่นฟ้าเคราขาว

**นกอัญชัน**
อันดับ: Gruiformes วงศ์: Rallidae
นกอัญชันเป็นนกขนาดเล็กถึงกลาง อาศัยอยู่ในดงพืชที่ขึ้นหนาแน่นใกล้ทะเลสาบ บึง หรือ แม่น้ำ หลบซ่อนตัวเก่ง ส่วนมากมีขาแข็งแรง นิ้วยาว ปีกสั้นกลม มี 143 ชนิดทั่วโลก พบ 15 ชนิดในประเทศไทย
นกกวักนกประจำถิ่น พบเห็นบ่อยมาก

**นกฟินฟุต**
อันดับ: Gruiformes วงศ์: Heliornithidae
นกฟินฟุตเป็นนกที่คล้ายเป็ด นิ้วเท้าเป็นแผ่นกลีบ มี 3 ชนิดทั่วโลก พบเพียงชนิดเดียวในประเทศไทย
นกฟินฟุต

**นกกระเรียน**
อันดับ: Gruiformes วงศ์: Gruidae
นกกระเรียนเป็นนกขนาดใหญ่ ขายาว คอยาว  มี 15 ชนิดทั่วโลก พบ 3 ชนิดในประเทศไทย
นกกระเรียนไทย

**นกกระแตผี**
อันดับ: Charadriiformes วงศ์: Burhinidae
นกกระแตผีเป็นนกลุยน้ำขนาดกลางถึงใหญ่ที่พบได้ในเขตร้อนของโลก มีปากสีดำหรือสีดำเหลือง ตาสีเหลืองโต แม้ว่าจะจัดเป็นนกลุยน้ำ แต่ส่วนมากจะอาศัยอยู่ในแถบแห้งแล้งหรือกึ่งแห้งแล้ง มี 9 ชนิดทั่วโลก พบ 3 ชนิดในประเทศไทย
นกกระแตผีเล็ก

**นกตีนเทียน**
อันดับ: Charadriiformes วงศ์: Recurvirostridae
นกตีนเทียนเป็นนกลุยน้ำขนาดกลาง มีขายาวมาก และปากตรงหรือโค้งขึ้น หางสั้น มี 9 ชนิดทั่วโลก พบ 2 ชนิดในประเทศไทย
นกตีนเทียน นกประจำถิ่นในพื้นที่น้ำท่วมขัง

**นกกินหอยนางรม**
อันดับ: Charadriiformes วงศ์: Haematopodidae
นกกินหอยนางรม เป็นนกขนาดใหญ่ และชอบส่งเสียงดังที่เป็นนกที่มีจงอยปากที่แข็ง สำหรับกระแทก ทุบ หรือแงะฝาหอย
นกกินหอยนางรม

**นกหัวโตและนกกระแต**
อันดับ: Charadriiformes วงศ์: Charadriidae
นกหัวโตและนกกระแตเป็นนกขนาดเล็กถึงกลาง ตัวป้อม คอสั้นหนา ปีกยาวแหลม พบได้ทั่วโลก ส่วนมากมีถิ่นอาศัยใกล้แหล่งน้ำ มี 66 ชนิดทั่วโลก พบ 14 ชนิดในประเทศไทย 
นกหัวโตสีเทา นกอพยพ

**นกโป่งวิด**
อันดับ: Charadriiformes วงศ์: Rostratulidae
นกโป่งวิดมีขาสั้นปากยาวคล้ายนกปากซ่อม แต่มีสีสดใสกว่า มี 2 ชนิดทั่วโลกประเทศไทยพบเพียงชนิดเดียว
นกโป่งวิดเพศเมีย เป็นนกไม่กี่ชนิดที่เพศเมียมีสีสันสดใสกว่าเพศผู้

**นกอีแจว**
อันดับ: Charadriiformes วงศ์: Jacanidae
นกอีแจวเป็นนกลุยน้ำที่พบได้ทั่วโลกในเขตร้อน มีขายาว นิ้วยาว สามารถเดินบนพืชลอยน้ำได้ มี 8 ชนิดทั่วโลก พบ 2 ชนิดในประเทศไทย
นกพริก

**นกชายเลนและนกปากซ่อม**
อันดับ: Charadriiformes วงศ์: Scolopacidae
นกชายเลนและนกปากซ่อมเป็นนกลุยน้ำขนาดเล็กถึงกลาง ส่วนใหญ่กินสัตว์ไม่มีกระดูกสันหลังขนาดเล็กจากโคลนหรือดิน ความยาวและขนาดของปากและขาแตกต่างกันไปแล้วแต่แหล่งหากิน มี 89 ชนิดทั่วโลก พบ 39 ชนิดในประเทศไทย
นกสติ๊นท์คอแดงนกอพยพ

**นกคุ่มอืด**
อันดับ: Charadriiformes วงศ์: Turnicidae
นกคุ่มอืดเป็นนกขนาดเล็ก หากินบนพื้นดิน เพศเมียตัวใหญ่ สีสดใส และเป็นฝ่ายเกี้ยวพาราสี เพศผู้กกไข่และเลี้ยงดูลูก มี 16 ชนิดทั่วโลก พบ 3 ชนิดในประเทศไทย
นกคุ่มอกลาย นกประจำถิ่น

**นกหัวโตกินปู**
อันดับ: Charadriiformes วงศ์: Dromadidae
นกหัวโตกินปูเป็นนกชนิดเดียวในวงศ์ มีขายาว ปากหนาและแบนด้านข้าง ขนมีสีขาว−ดำ
นกหัวโตกินปู

**นกแอ่นทุ่ง**
อันดับ: Charadriiformes วงศ์: Glareolidae
นกแอ่นทุ่งมีขาสั้น ปีกยาวเรียว และหางยาวเป็นแฉก มี 17 ชนิดทั่วโลก พบ 2 ชนิดในประเทศไทย
นกแอ่นทุ่งเล็ก หากินโดยการบินจับแมลง

**นกสกัว**
อันดับ: Charadriiformes วงศ์: Stercorariidae
นกสกัวเป็นนกขนาดกลางถึงใหญ่ ขนมีสีเทาหรือน้ำตาล บางชนิดมีสีขาวแต้มบนปีก เป็นนกอพยพระยะไกล มี 7 ชนิดทั่วโลก พบ 3 ชนิดในประเทศไทย
นกสกัวหางช้อน

**นกนางนวลและนกนางนวลแกลบและนกกรีดน้ำ**
อันดับ: Charadriiformes วงศ์: Laridae
นกในวงศ์ (Laridae) ประกอบไปด้วยนกทะเล 3 ชนิดคือ นกนางนวล นกนางนวลแกลบ และ นกกรีดน้ำ
นกนางนวลเป็นนกทะเลขนาดกลาง มีขนสีเทาหรือขาว บางชนิดมีสีดำแต้มที่หัวหรือปีก มีปากหนา ยาว และเท้าเป็นผังพืด มี 55 ชนิดทั่วโลก พบ 9 ชนิดในประเทศไทย
นกนางนวลแกลบเป็นนกทะเลขนาดกลางถึงใหญ่ ปกติมีขนสีเทาหรือขาว บางชนิดมีสีดำแต้มที่หัว นกนางนวลแกลบส่วนมากจับปลาโดยการดำน้ำลงไป แต่บางครั้งก็จับแมลงบนผิวน้ำกันเป็นอาหาร นกนางนวลแกลบเป็นนกที่มีอายุยืน บางชนิดมีอายุมากกว่า 25−30 ปี มี 44 ชนิดทั่วโลก พบ 16 ชนิดในประเทศไทย
นกกรีดน้ำมีปากล่างยาวกว่าปากบน หาอาหารด้วยการบนเหนือผิวน้ำและใช้ปากกรีดไปตามผิวน้ำเพื่อจับปลาขนาดเล็กเป็นอาหาร มี 3 ชนิดทั่วโลก พบเพียงชนิดเดียวในประเทศไทย
นกนางนวลหลังดำพันธุ์รัสเซียนกอพยพ

**นกร่อนทะเล**
อันดับ: Phaethontiformes วงศ์: Phaethontidae
นกร่อนทะเลเป็นนกรูปร่างเพรียวสีขาวหากินในมหาสมุทรเขตร้อน มีขนหางคู่ตรงกลางยาวเป็นพิเศษ หัวและปีกที่ยาวมีสีดำแต้ม มี 3 ชนิดทั่วโลก ประเทศไทยพบ 2 ชนิด
นกร่อนทะเลหางแดง

**นกอัลบาทรอส**
อันดับ: Procellariiformes วงศ์: Diomedeidae
นกอัลบาทรอสเป็นนกที่ใหญ่ที่สุดในบรรดานกที่บินได้ และ นกอัลบาทรอสใหญ่ ในสกุล (Diomeidea) มีปีกที่ยาวที่สุดของนกที่ยังมีชีวิตอยู่
นกอัลบาทรอสหลังดำ

**นกโต้คลื่น**
อันดับ: Procellariiformes วงศ์: Hydrobatidae
นกโต้คลื่นเป็นนกขนาดเล็กที่ใช้เวลาส่วนมากหากินในทะเล จะกลับเข้าฝั่งเพื่อผสมพันธุ์เท่านั้น กินสัตว์พวกกุ้ง กั้ง ปู และปลาขนาดเล็กที่จับได้จากผิวน้ำขณะบินโฉบ มี 22 ชนิดเป็นทั่วโลก มีเพียงชนิดเดียวที่พบในประเทศไทย
นกโต้คลื่นสีคล้ำ

**นกจมูกหลอด**
อันดับ: Procellariiformes วงศ์: Procellariidae
นกจมูกหลอดเป็นนกทะเลขนาดเล็กถึงใหญ่ มีจมูกเป็นหลอดเหนือโคนปาก รูจมูกมีผนังกั้นกลาง มี 75 ชนิดทั่วโลก พบสามชนิดในประเทศไทย
นกจมูกหลอดหางสั้นเป็นนกอพยพทางไกลพบในประเทศไทยเป็นบางครั้ง

**นกกระสาและนกตะกรุม**
อันดับ: Ciconiiformes วงศ์: Ciconiidae
นกกระสาและนกตะกรุมเป็นนกลุยน้ำขนาดใหญ่ ขายาว คอยาว ปากยาวหนา หลายชนิดเป็นนกอพยพ มี 19 ชนิดทั่วโลก พบ 10 ชนิดในประเทศไทย
นกกาบบัวนกประจำถิ่นพบยากและนกอพยพผ่าน

**นกโจรสลัด**
อันดับ: Suliformes วงศ์: Fregatidae
นกโจรสลัดเป็นนกทะเลขนาดใหญ่มักจะพบทั่วไปในทะเลเขตร้อน มีขนาดใหญ่ ขนมีสีดำและสีขาวหรือสีดำสนิท มีปีกยาว และหางเป็นแฉกลึก เพศผู้มีถุงลมใต้คอ มีช่วงปีกใหญ่ที่สุดเมื่อเทียบกับน้ำหนักตัว มี 5 ชนิดทั่วโลก พบ 3 ชนิดในประเทศไทย
นกโจรสลัดเล็ก

**นกบูบี**
อันดับ: Suliformes วงศ์: Sulidae
นกบูบีเป็นนกทะเลขนาดกลางถึงใหญ่ มี 9 ชนิดทั่วโลก พบ 3 ชนิดในประเทศไทย
นกบูบีหน้าดำ


**นกอ้ายงั่ว**
อันดับ: Suliformes วงศ์: Anhingidae
นกอ้ายงั่วมีอีกชื่อหนึ่งคือ "นกงู" เพราะลักษณะของคอที่ยาว ซึ่งดูคล้ายงูเมื่อมันลงว่ายน้ำ มี 4 ชนิดทั่วโลก พบเพียงชนิดเดียวในประเทศไทย
นกอ้ายงั่ว โตเต็มที่ หายาก

**นกกาน้ำ**
อันดับ: Suliformes วงศ์: Phalacrocoracidae
นกกาน้ำเป็นนกขนาดกลางถึงใหญ่ กินปลาเป็นอาหาร ส่วนมากมีขนสีดำ บางชนิดเป็นลายขาว-ดำ หรือสีสันสดใส มี 38 ชนิดทั่วโลก พบในประเทศไทย 3 ชนิด
นกกาน้ำเล็ก, นกประจำถิ่น

**นกกระทุง**
อันดับ: Pelecaniformes วงศ์: Pelecanidae
นกกระทุงเป็นนกน้ำขนาดใหญ่ มีลักษณะพิเศษคือมีถุงใต้จะงอยปาก นิ้วเท้ามีพังผืดยึดทั้ง 4 นิ้ว มี 8 ชนิดทั่วโลก ในประเทศไทยพบเพียงชนิดเดียว
นกกระทุง นกหายากใกล้สูญพันธุ์

**นกยาง**
อันดับ: Pelecaniformes วงศ์: Ardeidae
นกยางเป็นนกลุยน้ำขนาดกลางถึงใหญ่ หลายชนิดมีคอยาว มี 61 ชนิดทั่วโลก พบ 20 ชนิดในประเทศไทย
นกยางไฟหัวดำนกประจำถิ่นและนกอพยพ

**นกกุลาและนกปากช้อน**
อันดับ: Pelecaniformes วงศ์: Threskiornithidae
นกกุลาและนกปากช้อนเป็นนกน้ำขนาดกลางถึงใหญ่ ขายาว ปากยาวโค้งหรือแผ่แบนตรงปลาย มี 36 ชนิดทั่วโลกพบ 6 ชนิดในประเทศไทย
นกปากช้อนหน้าหน้าดำนกอพยพพบได้ยาก

**เหยี่ยวออสเปร**
อันดับ: Accipitriformes วงศ์: Pandionidae
เหยี่ยวออสเปรเป็นชนิดเดียวในสกุล และวงศ์ เป็นนกล่าเหยื่อขนาดกลาง กินปลาเป็นอาหารหลัก มีการกระจายพันธุ์ทั่วโลก
เหยี่ยวออสเปร

**เหยี่ยวและนกอินทรี**
อันดับ: Accipitriformes วงศ์: Accipitridae
เหยี่ยวและนกอินทรีเป็นนกล่าเหยื่อที่มีจะงอยปากโค้งงอไว้สำหรับฉีกเนื้อจากเหยื่อ มีขาที่แข็งแรง อุ้งเท้าที่ทรงพลัง และมีสายตาแหลมคม มี 233 ชนิดทั่วโลก พบ 46 ชนิดในประเทศไทย
เหยี่ยวรุ้ง,นกประจำถิ่น

**นกแสก**
อันดับ: Strigiformes วงศ์: Tytonidae
นกแสกเป็นนกเค้าขนาดกลางถึงใหญ่ มีหัวใหญ่ หน้ารูปหัวใจ มีขายาวและอุ้งเท้าแข็งแรง มี 16 ชนิดทั่วโลก พบในประเทศไทย 2 ชนิด
นกแสกทุ่งหญ้า

**นกเค้า**
อันดับ: Strigiformes วงศ์: Strigidae
นกเค้าเป็นนกล่าเหยื่อขนาดเล็กถึงใหญ่ มีตาและหูขนาดใหญ่ วงหน้ามักกลม มี 195 ชนิดทั่วโลก พบ 18 ชนิดในประเทศไทย
นกฮูก (ชุดขนสีเทา) นกประจำถิ่น พบบ่อยมาก

**นกขุนแผน**
อันดับ: Trogoniformes วงศ์: Trogonidae
นกขุนแผนพบได้ในพื้นที่ป่าทั่วโลก กินแมลงและผลไม้เป็นอาหาร ขนมีสีสันสดใส เพศผู้และเมียมีสีขนต่างกัน มี 33 ชนิดทั่วโลก พบ 6 ชนิดในประเทศไทย
นกขุนแผนหัวแดงนกประจำถิ่น

**นกกะรางหัวขวาน**
อันดับ: Bucerotiformes วงศ์: Upupidae
นกกะรางหัวขวานมีขนสีดำ ขาว และชมพู มีหงอนขนาดใหญ่บนหัว มี 2 ชนิดทั่วโลก พบเพียงชนิดเดียวในประเทศไทย
นกกะรางหัวขวาน

**นกเงือก**
อันดับ: Bucerotiformes วงศ์: Bucerotidae
นกเงือกเป็นนกที่มีปากรูปร่างคล้ายเขาวัวแต่ไม่บิดตัว บางชนิดมีโหนกเหนือปากบน บ่อยครั้งปากมีสีสันสดใส มี 57 ชนิดทั่วโลก พบ 13 ชนิดในประเทศไทย
นกแก๊กนกประจำถิ่น

**นกกะเต็น**
อันดับ: Coraciiformes วงศ์: Alcedinidae
นกกะเต็นเป็นนกขนาดกลาง มีหัวใหญ่ ปากยาวแหลม ขาสัน และหางสั้นหนา มี 93 ชนิดทั่วโลก พบ 16 ชนิดในประเทศไทย
นกกะเต็นใหญ่ธรรมดานกประจำถิ่น

**นกจาบคา**
อันดับ: Coraciiformes วงศ์: Meropidae
นกจาบคาเป็นวงศ์ของนกที่ใกล้กับนกจับคอน ส่วนใหญ่พบในแอฟริกา แต่ก็มีพบทางใต้ของยุโรป ทางใต้ของเอเชีย ออสเตรเลีย และนิวกินี มีสีสดใส รูปร่างเพรียว หางคู่กลางยาว มีปากยาวโค้งลง ปีกยาวแหลม มี 26 ชนิดทั่วโลก พบ 6 ชนิดในประเทศไทย
นกจาบคาเคราแดงนกประจำถิ่น พบบ่อย

**นกตะขาบ**
อันดับ: Coraciiformes วงศ์: Coraciidae
นกตะขาบมีขนาดพอกับอีกา แต่เป็นญาติกับนกกระเต็นและนกจาบคา มีสีฟ้าและน้ำตาลเป็นหลัก มี 12 ชนิดทั่วโลก พบสองชนิดในประเทศไทย
นกตะขาบทุ่ง

**นกโพระดก**
อันดับ: Piciformes วงศ์: Megalaimidae
นกโพระดกเป็นนกตัวอ้วนกลม มีคอสั้นและหัวใหญ่ ส่วนใหญ่มีสีสันสดใส มี 84 ชนิดทั่วโลก พบ 15 ชนิดในประเทศไทย
นกตีทอง

**นกพรานผึ้ง**
อันดับ: Piciformes วงศ์: Indicatoridae
นกพรานผึ้งเป็นนกขาดเล็กถึงกลาง กินแมลงและขี้ผึ้งเป็นอาหาร มี 17 ชนิดทั่วโลก พบเพียงชนิดเดียวในประเทศไทย
นกพรานผึ้ง

**นกคอพันและนกหัวขวาน**
อันดับ: Piciformes วงศ์: Picidae
นกคอพันและนกหัวขวานเป็นนกขนาดเล็กถึงกลาง จะงอยปากแหลมเหมือนสิ่ว ขาสั้น หางแข็ง มีลิ้นยาวไว้จับแมลง บางชนิดมีนิ้วเท้ายื่นไปข้างหน้า 2 นิ้ว ข้างหลัง 2 นิ้ว บางชนิดมี 3 นิ้ว ทำรังในโพรงไม้ที่เจาะขึ้นเอง มี 218 ชนิดทั่วโลก พบ 36 ชนิดในประเทศไทย
นกหัวขวานด่างอกลายจุดเพศผู้นกประจำถิ่น

**เหยี่ยวปีกแหลม**
อันดับ: Falconiformes วงศ์: Falconidae
นกในวงศ์เหยี่ยวปีกแหลมจะเป็นนกล่าเหยื่อเวลากลางวัน ต่างจากนกอินทรีและเหยี่ยวคือจะฆ่าเหยื่อด้วยจะงอยปากไม่ใช่อุ้งเท้า มี 62 ชนิดทั่วโลก พบ 9 ชนิดในประเทศไทย
เหยี่ยวฮอบบี้พันธุ์ยุโรป นกอพยพ หายาก

**นกแก้วและนกหก**
อันดับ: Psittaciformes วงศ์: Psittaculidae
นกแก้วและนกหกเป็นนกขนาดเล็กถึงขนาดใหญ่ ปากงองุ้ม มีนิ้วเท้า 4 นิ้ว หน้า 2 นิ้ว หลัง 2 นิ้ว มี 335 ชนิดทั่วโลก พบในประเทศไทย 7 ชนิด
นกแขกเต้านกประจำถิ่น

**นกพญาปากกว้างเขียว**
อันดับ: Passeriformes วงศ์: Calyptomenidae
นกพญาปากกว้างเป็นนกขนาดเล็ก สีสดใส กินผลไม้และแมลงเป็นอาหาร มี 15 ชนิดทั่วโลก พบ 1 ชนิดในประเทศไทย
นกเขียวปากงุ้ม

**นกพญาปากกว้าง**
อันดับ: Passeriformes วงศ์: Eurylaimidae
นกพญาปากกว้างเป็นนกขนาดเล็ก สีสดใส กินผลไม้และแมลงเป็นอาหาร มี 15 ชนิดทั่วโลก พบ 7 ชนิดในประเทศไทย
นกพญาปากกว้างหางยาว นกประจำถิ่น

**นกแต้วแร้ว**
อันดับ: Passeriformes วงศ์: Pittidae
นกแต้วแร้วเป็นนกขนาดกลาง หางสั้น ปากอวบ หลายชนิดมีสีสันสดใส มี 32 ชนิดทั่วโลก พบ 13 ชนิดในประเทศไทย
นกแต้วแล้วอกเขียว

**นกกระจ้อยป่าโกงกาง**
อันดับ: Passeriformes วงศ์: Acanthizidae
นกในวงศ์ (Acanthizidae) เป็นนกขนาดเล็กถึงกลาง  มีปากเรียวขายาว และหางสั้น นกกระจ้อยป่าโกงกาง เป็นนกเดียวในวงศ์ที่พบใน เอเชียแผ่นดินใหญ่
นกกระจ้อยป่าโกงกาง

**นกขี้เถ้าและนกพญาไฟ**
อันดับ: Passeriformes วงศ์: Campephagidae
นกขี้เถ้าและนกพญาไฟเป็นนกจับคอนขนาดเล็กถึงกลาง ปกติมีสีเทา-เขา และดำ บางชนิดมีสีสดใส มี 82 ชนิดทั่วโลก พบ 18 ชนิดในประเทศไทย
นกพญาไฟเล็ก (เพศผู้) นกประจำถิ่น 

**นกเสือแมลง**
อันดับ: Passeriformes วงศ์: Vireonidae
นกส่วนใหญ่ในวงศ์ Vireonidae พบในโลกใหม่ แต่อย่างไรก็ตามส่วนมากพบ ในเอเชียตะวันออกเฉียงใต้ นกเสือแมลงในสกุล Pteruthius และนกภูหงอนท้องขาวที่เป็นนกชนิดเดียวในสกุล Epornis ที่คล้ายกับนกในสกุลอื่นในวงศ์นี้เพียงเล็กน้อย
นกเสือแมลงปีกแดง

**นกหัวโตป่าโกงกาง**
อันดับ: Passeriformes วงศ์: Pachycephalidae
มี 57 ชนิดทั่วโลก พบเพียงชนิดเดียวในประเทศไทย
นกโกงกางหัวโต

**นกขมิ้น**
อันดับ: Passeriformes วงศ์: Oriolidae
นกขมิ้นเป็นนกจับคอนที่มีสีสันสดใส มี 29 ชนิดทั่วโลก พบในประเทศไทย 6 ชนิด
นกขมิ้นท้ายทอยดำนกอพยพ

**นกแอ่นพง**
อันดับ: Passeriformes วงศ์: Artamidae
นกแอ่นพงเป็นนกจับคอนขนนุ่มสีมืด ขณะบินปีกเป็นรูปสามเหลี่ยม มี 11 ชนิดทั่วโลกพบเพียงชนิดเดียวในประเทศไทย
นกแอ่นพง

**นกเฉี่ยวดง**
อันดับ: Passeriformes วงศ์: Vangidae
นกเฉี่ยวดงมีลักษณะคล้ายนกอีเสือ แต่มักมีสีสันสดใสกว่าที่บริเวณหงอนหรือหัว มี 12 ชนิดทั่วโลก พบ 4 ชนิดในประเทศไทย
นกเฉี่ยวดงหางสีน้ำตาล นกประจำถิ่น

**นกขมิ้นน้อย**
อันดับ: Passeriformes วงศ์: Aegithinidae
นกขมิ้นน้อยเป็นนกที่มีสีสันสดใส สามารถแยกเพศได้จากสีขน โดยเพศผู้จะมีสีสดใสกว่า ปกติเป็นสีเหลืองและเขียว มี 4 ชนิดทั่วโลก พบ 3 ชนิดในประเทศไทย
นกขมิ้นน้อยธรรมดา

**นกอีแพรด**
อันดับ: Passeriformes วงศ์: Rhipiduridae
นกอีแพรดเป็นนกกินแมลงขนาดเล็ก มีหางแพนค่อนข้างยาว มี 44 ชนิดทั่วโลก พบ 4 ชนิดในประเทศไทย (นกอีแพรดท้องเหลือง จัดอยู่ในวงศ์นกจับแมลง (Stenostiridae))
นกอีแพรดแถบอกดำ, นกประจำถิ่นพบบ่อยมาก

**นกแซงแซว**
อันดับ: Passeriformes วงศ์: Dicruridae
นกแซงแซวส่วนมากมีสีดำหรือเทาเข้ม บางครั้งแต้มด้วยสีเหลือบ มีหางเป็นง่ามยาว ขาสั้น มี 24 ชนิดทั่วโลก พบ 7 ชนิดในประเทศไทย
นกแซงแซวเล็กเหลือบนกประจำถิ่น

**นกแซวสวรรค์**
อันดับ: Passeriformes วงศ์: Monarchidae
นกแซวสวรรค์เป็นนกจับคอนกินแมลงขนาดเล็กถึงกลาง มี 99 ชนิดทั่วโลก พบ 3 ชนิดในประเทศไทย
นกแซวสวรรค์หัวดำ

**นกกาน้อยหงอนยาว**
อันดับ: Passeriformes วงศ์: Platylophidae
จนถึงปี 2561 สายพันธุ์นกนี้ถูกรวมในวงศ์ Corvidae แต่หลักฐานทางพันธุกรรมและสัณฐานวิทยาแยกมันออกไว้ในวงศ์ของตัวมันเอง
นกกาน้อยหงอนยาวนกประจำถิ่น

**นกอีเสือ**
อันดับ: Passeriformes วงศ์: Laniidae
นกอีเสือเป็นนกจับคอน ซึ่งนกอีเสือบางชนิดจะจับนกชนิดอื่นหรือสัตว์ขนาดเล็กที่ไม่ได้กินเสียบไว้กับหนาม มีทั้งสิ้น 31 ชนิดทั่วโลก พบ 5 ชนิดในประเทศไทย
นกอีเสือลายนกอพยพผ่าน

**นกกา**
อันดับ: Passeriformes วงศ์: Corvidae
วงศ์ Corvidae ประกอบไปด้วยนกกา นกเรเวน นกกาน้อย นกกาภูเขา นกสาลิกา และนกกะลิงเขียด นกกาเป็นนกขนาดกลาง บางชนิดมีพฤติกรรมการเรียนรู้สูง มี 120 ชนิดทั่วโลก พบ 13 ชนิดในประเทศไทย
นกสาลิกาปากดำ

**นกคอสามสี**
อันดับ: Passeriformes วงศ์: Eupetidae
นกคอสามสีมีถิ่นอาศัยบนพื้นป่าในคาบสมุทรมลายูและเกาะสุมาตรา มีชนิดเดียวในวงศ์ ที่พบในประเทศไทยเป็นชนิดย่อย E. m. macrocerus
นกคอสามสี

**นกจับแมลง**
อันดับ: Passeriformes วงศ์: Stenostiridae
นกจับแมลงหัวเทา

**นกติต**
อันดับ: Passeriformes วงศ์: Paridae
นกติตส่วนใหญ่มีขนาดเล็ก ปากอ้วนสั้น เป็นนกที่ปรับตัวเก่ง กินเมล็ดพืชและแมลงเป็นอาหาร มี 59 ชนิดทั่วโลก พบ 4 ชนิดในประเทศไทย
นกติ๊ดหลังสีไพล

**นกจาบฝน**
อันดับ: Passeriformes วงศ์: Alaudidae
นกจาบฝนเป็นนกขนาดเล็กกินแมลและเมล็ดพืชเป็นอาหาร พบ 91 ชนิดทั่วโลก พบ 3 ชนิดในประเทศไทย
นกจาบฝนเสียงสวรรค์

**นกยอดข้าวและนกกระจิบหญ้า**
อันดับ: Passeriformes วงศ์: Cisticolidae
นกยอดข้าวและนกกระจิบหญ้าพบในเขตอบอุ่นทางตอนใต้ของโลกเก่า มีขนาดเล็กมาก มีสีน้ำตาลหรือเทา พบในพื้นที่เปิดโล่ง เช่น ทุ่งหญ้า มี 111 ชนิดทั่วโลก พบ 8 ชนิดในประเทศไทย
นกยอดข้าวหางแพนหัวแดง นกประจำถิ่น พบบ่อย

**นกพง**
อันดับ: Passeriformes วงศ์: Acrocephalidae
นกในวงศ์นี้มักค่อนข้างใหญ่กว่านกในวงศ์ Sylviidae นกส่วนใหญ่มีขนด้านบนสีน้ำตาล ด้านล่างสีเหลืองถึงสีเบจ พบในป่าเปิด พื้นที่ชุ่มน้ำ หรือหญ้าสูง มักจะพบเห็นอาศัยอยู่ในยูเรเซียทางใต้ไปทางตะวันตกและเขตที่ล้อมรอบ แต่ค่อนข้างไกลจากมหาสมุทรแปซิฟิกกับนกบางชนิดในแอฟริกา
นกพงใหญ่พันธุ์ญี่ปุ่น

**นกกระจ้อยอาศัยในหญ้า**
อันดับ: Passeriformes วงศ์: Locustellidae
นกส่งเสียงในกลุ่มกินแมลงขนาดเล็ก พบส่วนใหญ่ในยูเรเซีย แอฟริกา และเขตออสเตรเลีย มักจะมีหางยาวแหลม และขนสีน้ำตาลค่อนข้างเข้มหรือสีเหลืองเข้มทั่วตัว
นกหางนาค

**จู๋เต้นจิ๋ว == 
อันดับ: Passeriformes วงศ์: Pnoepygidae
นกในวงศ์เล็กนี้พบในเขตภูเขา ในเอเชียใต้ และเอเชียอาคเนย์
จู๋เต้นจิ๋ว

**นกนางแอ่น**
อันดับ: Passeriformes วงศ์: Hirundinidae
นกในวงศ์นี้เป็นนกกลุ่มนกจับคอน มีการปรับตัวเพื่อหาอาหารในอากาศ ในการปรับตัว มันมีลำตัวเรียวเพื่อความคล่องตัว ปีกแหลมยาวและปากสั้น กว้าง ขาถูกออกแบบมา สำหรับเกาะมากกว่าจะใช้เดิน มี 75 ชนิดทั่วโลก พบ 13 ชนิดในประเทศไทย
นกนางแอ่นแปซิฟิคนกประจำถิ่น

**นกปรอด**
อันดับ: Passeriformes วงศ์: Pycnonotidae
นกปรอดเป็นนกร้องเพลงขนาดกลาง บางชนิดมีสีสดใสด้วยสีเหลือง แดง หรือส้ม ที่แก้ม คอ หรือบริเวณตา แต่โดยมากแล้วมีขนสีน้ำตาลหรือดำ บางชนิดมีหงอน มี 130 ชนิดทั่วโลก พบ 36 ชนิดในประเทศไทย
นกปรอดภูเขานกประจำถิ่นแถบที่ราบสูง

**นกกระจิ๊ด**
อันดับ: Passeriformes วงศ์: Phylloscopidae
นกในวงศ์นี้เป็นนกกินแมลงขนาดเล็ก นกส่วนใหญ่อาศัยอยู่ในยูเรเซียไปถึงในวอลเลเซียและแอฟริกา ด้วยชนิดมีขนาดหลากหลาย ขนด้านบนมักจะสีเขียว และด้านล่างสีเหลือง หรือสีเข็มทึมกว่า เช่นสีเขียวอมเทา และสีน้ำตาลอมเทา
นกกระจิ๊ดเขียวคล้ำนกอพยพ

**นกกระจ้อย (อาศัยในพุ่มไม้)**
อันดับ: Passeriformes วงศ์: Scotocercidae
นกในวงศ์นี้พบในทั่วแอฟริกา เอเชีย และพอลินีเชีย อนุกรมวิธานของนก บ้างชนิดอาจเปลี่ยนแปลงได้ และผู้เชี่ยวชาญบางคนวางในวงศ์อื่น
นกจุนจู๋หัวสีตาล

**นกติ๊ดหางยาว**
อันดับ: Passeriformes วงศ์: Aegithalidae
นกติ๊ดหางยาวเป็นนกจับคอนขนาดเล็กมีหางยาว กินแมลงและเมล็ดพืชเป็นอาหาร มี 9 ชนิดทั่วโลก พบเพียงชนิดเดียวในประเทศไทย
นกติ๊ดหัวแดง พบบ่อยบริเวณภูเขาภาคเหนือ

**นกคอขาวน้อยและนกปากนกแก้ว**
อันดับ: Passeriformes วงศ์: Sylviidae
นกในวงศ์นี้ Sylviidae เป็นกลุ่มของนกกินแมลงขนาดเล็ก ส่วนใหญ่แป็นสายพันธุ์จากการผสมพันธุ์ เป็นชื่อสามัญอื่น (Old World warblers) อาศัยอย่ในยุโรป เอเชีย แลมีบ้างในแอฟริกา ส่วนใหญ่มีรูปร่างหน้าตาไม่เด่น แต่มีหลายเสียงร้องที่มีลักษณะเฉพาะ
นกกินแมลงตาเหลือง

**นกแว่นตาขาว**
อันดับ: Passeriformes วงศ์: Zosteropidae
นกแว่นตาขาวส่วนมากมีสีจืดชืด โดยทั่วไปมีขนสีเขียวมะกอกในส่วนบน แต่บางชนิดมีสีขาวหรือเหลืองสดบริเวณท้อง อก หรือส่วนล่าง และ หลายชนิดมีปีกสีน้ำตาลอมเหลือง หลายชนิดมีวงแหวนสีขาวรอบดวงตา มี 96 ชนิดทั่วโลก พบ 4 ชนิดในประเทศไทย
นกแว่นตาขาวหลังเขียว นกอพยพ

**นกกินแมลงและนกกะราง**
อันดับ: Passeriformes วงศ์: Timaliidae
นกในวงศ์นี้ เป็นนกหลากหลายทางขนาดและสี แต่จะมีขนที่มีลักษณะเป็นปุยนุ่ม
นกกินแมลงกระหม่อมแดง

**นกมุ่นรกและนกจาบดิน**
อันดับ: Passeriformes วงศ์: Pellorneidae
นกมุ่นรกและนกจาบดิน เป็นนกที่มีขนาดเล็กถึงกลางและสีที่ค่อนข้างหลากหลายโดยมากในโทนสีน้ำตาลเทา มักมีขนนกที่พองฟูได้ และมักมีเสียงร้องที่ไพเราะ โดยทั่วไปนกในสกุลนี้ อาศัยในพื้นที่เปิดโล่งและทุ่งหญ้า (ยกเว้นนกในสกุล Illadopsis ที่พบในป่าและเฉพาะในทวีปแอฟริกา)
นกกินแมลงป่าชายเลน

**นกจุนจู๋ท้อง**
อันดับ: Passeriformes วงศ์: Leiothrichidae
นกในวงศ์นี้เป็นนกหลากหลายขนาดและสี แม้ว่านกในสกุล (Turdoides) ส่วนมากจะมีขนสีน้ำตาล และสีดอกเลา นกในวงศ์พบในเอเชีย อินเดีย และเอเชียตะวันออกเฉียงใต้
นกศิวะหางสีตาล

**นกไต่ผา**
อันดับ: Passeriformes วงศ์: Tichodromidae
นกนี้เป็นนกชนิดเดียวในวงศ์ อาศัยอยู่ภูเขาสูง ในยูเรเซีย จากยุโรปใต้ใปจนถึงประเทศจีน
นกไต่ผา

**นกไต่ไม้**
อันดับ: Passeriformes วงศ์: Sittidae
นกไต่ไม้เป็นนกขนาดเล็ก มีหัวขนาดใหญ่ หางสั้น ปากและขาแข็งแรง มี 24 ชนิดทั่วโลก พบ 6 ชนิดในประเทศไทย
นกไต่ไม้หน้าผากกำมะหยี่

**นกเปลือกไม้**
อันดับ: Passeriformes วงศ์: Certhiidae
นกเปลือกไม้เป็นนกป่าขนาดเล็ก ด้านบนมีสีน้ำตาลและด้านล่างสีขาว มีปากบางโค้งลง ใช้สำหรับจับแมลงออกจากเปลือกไม้ มีขนหางแข็งคล้ายนกหัวขวาน มี 6 ชนิดทั่วโลก พบเพียงชนิดเดียวในประเทศไทย
นกเปลือกไม้

**นกจู๋เต้นลายจุด**
อันดับ: Passeriformes วงศ์: Elachuridae
นกนี้เป็นนกชนิดเดียวในวงศ์ อาศัยอยู่ป่าพงในทั่วไปของเอเชียตะวันออกเฉียงใต้
นกจู๋เต้นลายจุด

**นกมุดน้ำ**
อันดับ: Passeriformes วงศ์: Cinclidae
นกมุดน้ำมีถิ่นอาศัยใกล้แหล่งน้ำ มี 5 ชนิดทั่วโลก พบเพียงชนิดเดียวในประเทศไทย
นกมุดน้ำ

**นกเอี้ยงและนกกิ้งโครง**
อันดับ: Passeriformes วงศ์: Sturnidae
นกเอี้ยงเป็นนกเกาะคอนขนาดเล็กถึงกลาง อยู่กันเป็นสังคม ชอบที่โล่งเปิดกว้าง กินแมลงและผลไม้ ขนมีสีเข้ม มี 125 ชนิดทั่วโลก พบ 19 ชนิดในประเทศไทย
นกเอี้ยงสาริกา

**นกเดินดง**
อันดับ: Passeriformes วงศ์: Turdidae
นกเดินดงเป็นนกขนาดเล็กถึงกลาง กินแมลงเป็นอาหาร บางครั้งกินทั้งพืชและสัตว์ หากินบนพื้นดิน มี 335 ชนิดทั่วโลก พบ 21 ชนิดในประเทศไทย
นกเอี้ยงถ้ำนกประจำถิ่น นกอพยพ

**นกจับแมลงและนกเขน**
อันดับ: Passeriformes วงศ์: Muscicapidae
นกจับแมลงและนกเขนเป็นนกจับคอนขนาดเล็ก ส่วนมากกินแมลงเป็นอาหาร มี 274 ชนิดทั่วโลก พบในประเทศไทย 69 ชนิด
นกเขนหัวขาวท้ายแดงนกประจำถิ่นในภูเขาภาคเหนือ

**นกกาฝาก**
อันดับ: Passeriformes วงศ์: Dicaeidae
นกกาฝากเป็นนกขนาดเล็ก ตัวกลม มีสีสันสดใส หางสั้น ปากสั้นหนา และลิ้นเป็นหลอด มี 44 ชนิดทั่วโลก พบ 10 ชนิดในประเทศไทย
นกสีชมพูสวน (เพศผู้) นกประจำถิ่น หายาก

**นกกินปลีและนกปลีกล้วย**
อันดับ: Passeriformes วงศ์: Nectariniidae
นกกินปลีและนกปลีกล้วยเป็นนกจับคอนขนาดเล็กมาก ส่วนมากกินน้ำต้อยเป็นอาหาร แม้บางครั้งจะกินแมลงบ้างโดยเฉพาะนำไปเลี้ยงลูกอ่อน มี 131 ชนิดทั่วโลก พบ 22 ชนิดในประเทศไทย
นกกินปลีคอสีน้ำตาล

**นกเขียวคราม**
อันดับ: Passeriformes วงศ์: Irenidae
นกเขียวครามเพศผู้มีสีน้ำเงินเข้ม เพศเมียมีสีเขียวมัว มี 2 ชนิดทั่วโลก พบเพียงชนิดเดียวในประเทศไทย
นกเขียวคราม

**นกเขียวก้านตอง**
อันดับ: Passeriformes วงศ์: Chloropseidae
นกเขียวก้านตองเป็นนกขนาดเล็ก เพศผู้มีขนสีสดใส ปกติเป็นสีเขียวและเหลือง มี 8 ชนิดทั่วโลก พบ 5 ชนิดในประเทศไทย
นกเขียวก้านตองท้องสีส้มนกประจำถิ่น

**นกจาบ**
อันดับ: Passeriformes วงศ์: Ploceidae
นกจาบเป็นนกเกาะคอนขนาดเล็กที่เป็นญาติกับนกจาบปีกอ่อน ปากทรงกรวยกลม กินเมล็ดพืชเป็นอาหาร ในหลายชนิด เพศผู้มักมีสีสันสดใส เช่น แดง หรือเหลือง และ ดำ บางชนิดจะเปลี่ยนสีเมื่อถึงฤดูผสมพันธุ์ มี 116 ชนิดทั่วโลก พบ 3 ชนิดในประเทศไทย
นกจาบธรรมดา

**นกกระติ๊ด**
อันดับ: Passeriformes วงศ์: Estrildidae
นกกระติ๊ดเป็นนกเกาะคอนขนาดเล็กของโลกเก่าเขตร้อนและประเทศออสเตรเลีย ชอบอยู่เป็นฝูง มีปากสั้นหนาแต่แหลม กินเมล็ดพืชเป็นอาหาร มีโครงสร้างและพฤติกรรมคล้ายกัน แต่มีสีและรูปแบบขนต่างกันไป มี 141 ชนิดทั่วโลก ในประเทศไทยพบ 8 ชนิด
นกกระติ๊ดแดงนกประจำถิ่นพบไม่บ่อยนัก

**นกกระจอก**
อันดับ: Passeriformes วงศ์: Passeridae
นกกระจอกเป็นนกเกาะคอนขนาดเล็ก ตัวกลม มีสีน้ำตาลหรือเทา หางสั้น และจะงอยปากที่หนา กินเมล็ดพืชและแมลงขนาดเล็กเป็นอาหาร มี 35 ชนิดทั่วโลก พบ 4 ชนิดในประเทศไทย
นกกระจอกป่าท้องเหลืองเพศผู้ เป็นนกอพยพหายาก

**นกเด้าลมและนกเด้าดิน**
อันดับ: Passeriformes วงศ์: Motacillidae
นกเด้าลมและนกเด้าดินเป็นนกจับคอนขนาดเล็ก หางยาว กินแมลงเป็นอาหาร มี 54 ชนิดทั่วโลก พบ 13 ชนิดในประเทศไทย
นกอุ้มบาตรชนิดย่อย M. a. leucopsis

**นกจาบปีกอ่อน**
อันดับ: Passeriformes วงศ์: Fringillidae
นกจาบปีกอ่อนเป็นนกเกาะคอนกินเมล็ดพืชขนาดเล็กถึงกลาง จะงอยปากหนา ปกติเป็นรูปกรวยและในบางชนิดมีขนาดใหญ่มาก ทุกชนิดมีขนหาง 12 เส้นขนปลายปีก 9 เส้น มี 137 ชนิดทั่วโลก พบ 10 ชนิดในประเทศไทย
นกจาบปีกอ่อนสีกุหลาบ (เพศเมีย) เป็นนกอพยพที่พบเห็นได้ตามปกติ

**นกจาบปีกอ่อนเล็ก**
อันดับ: Passeriformes วงศ์: Emberizidae
นกจาบปีกอ่อนเล็กเป็นวงศ์ขนาดใหญ่ของนกเกาะคอนกินเมล็ดพืชที่มีรูปจะงอยปากเฉพาะ มี 275 ชนิดทั่วโลก ในประเทศไทยพบ 8 ชนิด
นกจาบปีกอ่อนเล็ก นกอพยพ

**เชิงอรรถและอ้างอิง**

**บรรณานุกรม**

**แหล่งข้อมูลอื่น**
 Birdwatching in Thailand- Waders of Thailand (photos)- Birds of Thailand field guide published by Lynx Edicions-  Herbert G Deignan 1963 Checklist of the birds of Thailand. US National Museum bulletin 226